Diari Oficial de la Generalitat Valenciana


Sumari del DOGV 5991, del 08-04-2009 (2009/3869)

RESOLUCIÓ de 24 de març de 2009, del director general de Recursos Humans de la Conselleria de Sanitat, per la que executa la sentència ferma 943/08 del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5991

Data del DOGV
:   08-04-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/3869


Data del document
:   24-03-2009

Organisme emissor
:   Conselleria de Sanitat

Tipus de document
:   Resolució

RESOLUCIÓ de 24 de març de 2009, del director general de Recursos Humans de la Conselleria de Sanitat, per la que executa la sentència ferma 943/08 del Tribunal Superior de Justícia de la Comunitat Valenciana. [2009/3869]  
En execució de la sentència ferma 943/08 del Tribunal Superior de Justícia de la Comunitat Valenciana, dictada en el recurs d'apel·lació contra la sentència 81/06 del Jutjat Contenciós Administratiu número 8 de València, per la qual estima el recurs contenciós administratiu 212/05, promogut per Carolina Navarro Cheza contra la Resolució de 17 de gener de 2005 del director general de Recursos Humans de la Conselleria de Sanitat, per la qual feia públiques les qualificacions finals atorgades als concursants que havien superat la fase de selecció del procés extraordinari de consolidació d'ocupació de places de metges de Família d'equip d'Atenció Primària dependents de la Conselleria de Sanitat.  
Vista la Resolució de 19 de desembre de 2008, per la qual en execució de la sentència esmentada es va modificar la Resolució de 17 de gener de 2005, per la qual es feien públiques les qualificacions finals atorgades als concursants que havien superat la fase de selecció del procés extraordinari de consolidació d'ocupació de places de metges de Família d'equip d'Atenció Primària, incloent-hi Carolina Navarro Cheza.  
Atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligació de complir les sentències i la resta de resolucions fermes dictades per jutges i tribunals.  
Fent ús de la competència per a què em delega l'article 1.3.3. de la Resolució de 19 de febrer de 2009 del director gerent de l'Agència Valenciana de Salut, per la qual publica la delegació de competències en matèria de gestió de personal de l'Agència Valenciana de Salut, resolc:  
Primer  
Nomenar personal estatutari fix Carolina Navarro Cheza, amb DNI 09526893T, en la categoria de metgessa de Família d'equip d'Atenció Primària., com a aspirant que ha superat el procés extraordinari de consolidació d'ocupació en la categoria esmentada.  
Segon  
Adjudicar amb caràcter definitiu a Carolina Navarro Cheza la plaça de metgessa de Família d'equip d'Atenció Primària en el Consultori Auxiliar de les Alqueries.  
La interessada disposa d'un mes per a prendre'n possessió, comptador a partir de l'endemà de la publicació d'esta resolució en el Diari Oficial de la Comunitat Valenciana. Este període no és retribuït. Si l'aspirant no pren possessió de la plaça que se li ha adjudicat en el termini indicat, perd tots els drets derivats de la participació en la convocatòria.  
Contra esta resolució es pot interposar un incident d'execució de sentència davant del Jutjat Contenciós Administratiu número 8 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la notificació d'esta resolució.  
València, 24 de març de 2009.- El director general de Recursos Humans: José Cano Pascual.